Ingredjenti Victoria Sponge taċ-ċikkulata ġamm tal-berquq xorb tal-gosti tiegħek jew meraq tal-larinġ ċikkulata tat-tidwib… uża ċikkulata ta' kwalità tajba sugar paste … agħżel 2 kuluri li jkunu jaqblu Metodu Sajjar il-panedispanja u ħalliha tiksaħ sew. Aqsamha min-nofs u qiegħed nofs minnhom fuq xibka tal-ħadid. Xarrab dan in-nofs bix-xorb jew meraq tal-larinġ. Idlek bil-ġamm tal-berquq u poġġi l-biċċa l-oħra fuqu. Dewweb iċ-ċikkulata banju marija jew fil- microwave għal ftit sekondi. Qis li ma jidħolx ilma maċ-ċikkulata. Ferrex iċ-ċikkulata mdewba fuq il-panedispanja. Importanti ħafna li ma tmissha b'xejn; ħalliha tinżel weħidha. Meta ċ-ċikkulata tkun kesħet u għaqdet, bil-galbu neħħi l-kejk minn fuq ix-xibka tal-ħadid u poġġih fuq platt kbir u ċatt. Iftaħ is- sugar paste u żejjen skont il-gosti tiegħek (ara r-ritratt bħala eżempju). Żejjen bl -icing u agħmel xemgħat skont kemm ikun hemm bżonn. Nota: Biex tagħmel Victoria Sponge taċ-ċikkulata jeħtieġlek tagħmel dawn il-bidliet: Neħħi l-qoxra maħkuka tal-lumija. Neħħi 50g dqiq u minfloku agħmel 50g trab taċ-ċikkulata skura. Għarblu mad-dqiq. Żid żewġ mgħaref żejt mat-taħlita minħabba li ċ-ċikkulata tista' tagħmilha xi ftit tqila.